Genre: Other

V medijih <p/> Knjiga Heroji, Duhovno odgovorni vs duhovno udobni <p/> Antropološko-filozofsko refleksijo Heroji začenja avtorica dr. Lucija Mulej Mlakar s poglavjem o razvoju duhovne misli v luči dualizmov, kakršna je tudi vzporedna ali prepletena pot materialne in duhovne znanosti. S tem se dotakne področja duhovne rasti, ki pa naj ne postane polje protislovnosti, kot se pogosto zgodi, če samooklicani "guruji" prevzamejo nalogo osebne rasti svojih sledilcev, ti pa jih nekritično posnemajo. Duhovno iskanje ima svojo psihopatologijo, nanjo opozarja tudi s fiktivnimi primeri, kot so recimo ukvarjanje z videzom, preračunljivost, lagodnost in udobnost ali napačen odnos do imetja, izobrazbe ... Te, le na prvi pogled klišejske resnice za "duhovne iskalce" so v knjigi predstavljene na nov, izviren način. Avtorica pa skozi poglavja, v katerih govori o dimenziji časa, zgodovini srca in povezovanju inteligenc, uvaja zanimive ideje: časovne luknje in časovne žepe, konkavnost in konveksnost spomina, generacijske kode ali nov pogled na tradicionalno filozofijo o osebnem času in osebni karmi. "Temno noč duše", kot imenuje neutolažljivo trpljenje, bi lahko presvetlili ob pomoči njenega vodenja in knjige Heroji. Beseda heroj nastopa kot sinonim za pogum in srčno ter duhovno moč. <p/> Knjigo lahko naročite pri avtorici dr. Luciji Mulej Mlakar: lucija.mulej@budnjani.si l Cena 30 €.